आशुतोष ने इसके लिए अन्ना हजारे के कार्यक्रम को मीडिया द्वारा बेहतरीन तरीके से पेश करने का उदाहरण दिया। जिन्हें कुछ समय पहले तक महाराष्ट्र के एक छोटे से गांव के लोगों के सिवा कोई नहीं जानता था। उन्होंने कहा कि व्यवसायिकता को तव्वजो देने का आरोप झेलने वाले समाचार चैनलों ने इस दौरान अपने व्यवसायिक हित को दरकिनार करते हुए घण्टों अन्ना के कार्यक्रम का सजीव प्रसारण किया। इस दौरान विज्ञापन नहीं चलने से करोड़ों का व्यवसाय प्रभावित हुआ। उन्होंने कहा कि सत्ता अपने मूल में दहशतगर्द है। उसका स्वभाव चीजों को दबाना है। समाज में एक सीमा के बाद सरकार दहशतगर्द न हो, इसके लिए मीडिया की जरूरत है। हमारा काम सरकार का सन्तुलन तोड़ना नहीं उसे आईना दिखाना है। उन्होंने कहा कि सत्ता का चरित्र चाहे कोई भी राज्य हो और कोई भी सरकार को, सब एक जैसा है। इस खेल के अन्दर क्या मीडिया अपनी भूमिका निभाने को तैयार है, ये अहम है।